Vi går ind i den mørkeste tid på året, og det betyder samtidig, at byggepladserne skal have lys sat op om morgenen, hvis medarbejder skal kunne arbejde fra morgenstunden. Tirsdag morgen var 3F på aktion i Aalborg og Nørresundby, hvor de besøgte 13 byggepladser for at tjekke lysforholdene på adgangsvejene og stilladserne. Ingen af de 13 steder havde forholdene i orden. 3F behandler nu sagen, og så får de forskellige bygherrer en rapport omkring forholdene. Den 6. december vender 3F så tilbage for at holde øje med om forholdene er blevet udbedret. Er de ikke det, vil de blive anmeldt til arbejdstilsynet.

Referat:
Tirsdag undersøgte 3F belysningen på 13 byggepladser i Nordjylland. Ingen af dem havde forholdene i orden.